als_Latn dik_Latn sag_Latn
Robert Downey Jr është sërish aktori më i paguar në Hollywood, sipas revistës Forbes. Sipas saj, aktori fitoi 75 milion dollarë nga qershori i 2013 në qershor të 2014-ës, duke marrë kryesimin e listës për të dytin vit rresht. Forbes nënvijëzon se një prej arsyeve pse ai është i pari i listës, është roli i tij si Iron Man. Ai e ka luajtur heroin e Marvel-it në 3 filma fitimprurës dhe në "The Avengers". Në 2015 pritet pjesa e dytë e Avengers, "Age of Ultron".
Në këtë pikë, Forbes thotë se Marvel do ta ketë shumë të vështirë të bëjë filma pa Downey-n.
Vendin e dytë në listë e merr Dwayne "The Rock" Johnson me 52 milion dollarë fitime për 5 filma gjatë periudhës qershor 2013-qershor 2014.
Në vend të tretë renditet Bradley Cooper me 46 milion dollarë fitime.
Pesëshen e mbyllin Leonardo Di Caprio me 39 milion dollarë fitime dhe Chris Hemsworth me 37 milion dollarë të fituar gjatë 12 muajve të shkuar.
Burimi: CNN
als_Latn als_Latn als_Latn als_Latn als_Latn als_Latn